title: 2006/958/EY: Neuvoston päätös, tehty 19 päivänä joulukuuta 2006 , Euroopan yhteisön ja Sveitsin valaliiton välisen vaatimustenmukaisuuden arvioinnin vastavuoroisesta tunnustamisesta tehdyn sopimuksen tarkistamista koskevan Euroopan yhteisön ja Sveitsin valaliiton välisen sopimuksen tekemisestä

text:
               29.12.2006

               FI

               Euroopan unionin virallinen lehti

               L 386/50

         NEUVOSTON PÄÄTÖS,
   tehty 19 päivänä joulukuuta 2006,
   Euroopan yhteisön ja Sveitsin valaliiton välisen vaatimustenmukaisuuden arvioinnin vastavuoroisesta tunnustamisesta tehdyn sopimuksen tarkistamista koskevan Euroopan yhteisön ja Sveitsin valaliiton välisen sopimuksen tekemisestä
   (2006/958/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Komissio on neuvotellut yhteisön puolesta sopimuksen Sveitsin valaliiton kanssa Euroopan yhteisön ja Sveitsin valaliiton välisen vaatimustenmukaisuuden arvioinnin vastavuoroisesta tunnustamisesta tehdyn sopimuksen tarkistamisesta.

               (2)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Sveitsin valaliiton välisen vaatimustenmukaisuuden arvioinnin vastavuoroisesta tunnustamisesta tehdyn sopimuksen tarkistamista koskeva Euroopan yhteisön ja Sveitsin valaliiton välinen sopimus.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa sopimus yhteisöä sitovasti.
   3 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet toimittaa Euroopan yhteisön puolesta sopimuksen 2 artiklassa määrätty diplomaattinootti.

      Tehty Brysselissä 19 päivänä joulukuuta 2006,

            Neuvoston puolesta

            Puheenjohtaja

         J. KORKEAOJA

   SOPIMUS
   Euroopan yhteisön ja Sveitsin valaliiton välisen vaatimustenmukaisuuden arvioinnin vastavuoroisesta tunnustamisesta tehdyn sopimuksen tarkistamisesta
   EUROOPAN YHTEISÖ JA SVEITSIN VALALIITTO,
   jäljempänä ”osapuolet”, jotka
   ovat tehneet sopimuksen vaatimustenmukaisuuden arvioinnin vastavuoroisesta tunnustamisesta,
   jäljempänä ”sopimus”,
   OTTAVAT HUOMIOON, että sopimus tuli voimaan 1 päivänä kesäkuuta 2002,
   OTTAVAT HUOMIOON, että sopimuksen toimintaa on yksinkertaistettava,
   OTTAVAT HUOMIOON, että sopimuksen 1, 5, 6, 7, 8, 9, 10 ja 11 artiklassa viitataan liitteessä 1 lueteltuihin vaatimustenmukaisuuden arviointielimiin,
   OTTAVAT HUOMIOON, että sopimuksen 2 artiklassa viitataan määritelmiin, jotka on vahvistettu ISO/IEC Guide 2 -julkaisun vuoden 1996 laitoksessa ja eurooppalaisen standardin EN 45020 vuoden 1993 laitoksessa,
   OTTAVAT HUOMIOON, että sopimuksen soveltaminen rajoitetaan sen 4 artiklassa tuotteisiin, jotka ovat osapuolten alkuperätuotteita muuta kuin etuuskohteluun oikeuttavaa alkuperää koskevien sääntöjen mukaisesti,
   OTTAVAT HUOMIOON, että sopimuksen 6 artiklassa viitataan 11 artiklassa määrättyihin menettelyihin,
   OTTAVAT HUOMIOON, että sopimuksen 8 artiklassa viitataan komitean puheenjohtajaan,
   OTTAVAT HUOMIOON, että sopimuksen 9 artiklassa viitataan sopimuksen mukaisesti hyväksyttyjen vaatimustenmukaisuuden arviointielinten yhteensovittamis- ja vertailutoimiin,
   OTTAVAT HUOMIOON, että sopimuksen 10 artiklalla perustetaan komitea, joka päättää vaatimustenmukaisuuden arviointielinten sisällyttämisestä liitteeseen 1 ja niiden poistamisesta liitteestä 1,
   OTTAVAT HUOMIOON, että sopimuksen 11 artiklassa määrätään menettelystä, joka koskee vaatimustenmukaisuuden arviointielinten sisällyttämistä liitteeseen 1 ja niiden poistamista liitteestä 1,
   OTTAVAT HUOMIOON, että sopimuksen 12 artiklassa määrätään tietojenvaihtoa koskevista velvoitteista,
   KATSOVAT, että sopimuksen 11 artiklaan tehtyjen muutosten vuoksi ilmaisu ”liitteessä 1 esitetyt vaatimustenmukaisuuden arviointilaitokset” olisi poistettava ja korvattava 1, 5, 6, 7, 8, 9, 10 ja 11 artiklassa viittauksella ”hyväksyttyihin vaatimustenmukaisuuden arviointilaitoksiin”,
   KATSOVAT, että viittaus näiden julkaisujen erityislaitoksiin olisi poistettava 2 artiklasta ja korvattava yleisemmällä viittauksella ISO- ja IEC-julkaisuissa vahvistettuihin määritelmiin, jotta sopimusta ei tarvitsisi muuttaa aina, kun ISO/IEC guide -julkaisujen määritelmiä muutetaan,
   KATSOVAT, että viittaus eurooppalaisessa standardissa EN 45020 (vuoden 1993 laitos) vahvistettuihin määritelmiin olisi poistettava 2 artiklasta, koska tämä viittaus ei ole enää pätevä,
   KATSOVAT, että osapuolten välisen kaupan helpottamiseksi ja sopimuksen toiminnan yksinkertaistamiseksi olisi 4 artiklasta poistettava rajoitus soveltaa sopimusta osapuolten alkuperätuotteisiin,
   KATSOVAT, että sopimuksen yksinkertaistamiseksi tietyt 6 artiklan määräykset olisi poistettava, jotta vältetään päällekkäisyys vastaavien 11 artiklan määräysten kanssa,
   KATSOVAT, että viittaus komitean puheenjohtajaan olisi poistettava 8 artiklasta, jotta kävisi ilmi, että osapuolet toimivat yhdessä komitean puheenjohtajina,
   KATSOVAT, että osapuolten välisen kaupan helpottamiseksi ja avoimuuden varmistamiseksi sopimuksen toiminnassa olisi 8 artiklassa määrättävä velvollisuudesta ilmoittaa hyväksyttyjä vaatimustenmukaisuuden arviointilaitoksia koskevassa luettelossa hyväksyttyjen vaatimustenmukaisuuden arviointilaitosten mahdollinen väliaikainen peruuttaminen,
   KATSOVAT, että sopimuksen toiminnan helpottamiseksi olisi 9 artiklassa määrättävä, että nimeävien viranomaisten on pyrittävä kaikin keinoin varmistamaan, että hyväksytyt vaatimustenmukaisuuden arviointilaitokset tekevät yhteistyötä asianmukaisella tavalla,
   KATSOVAT, että sopimuksen toiminnan yksinkertaistamiseksi olisi 10 artiklassa määrättävä, että komitea tekee päätökset vaatimustenmukaisuuden arviointilaitosten hyväksymisestä tai hyväksynnän lopullisesta peruuttamisesta ainoastaan tapauksissa, jotka toinen osapuoli on kiistänyt,
   KATSOVAT, että sopimuksen toiminnan yksinkertaistamiseksi 11 artiklassa olisi määrättävä yksinkertaisemmasta menettelystä vaatimustenmukaisuuden arviointilaitosten hyväksymistä, hyväksynnän pysyvää peruuttamista, toiminta-alan muuttamista ja hyväksynnän väliaikaista peruuttamista varten,
   KATSOVAT, että avoimuuden lisäämiseksi olisi 12 artiklassa määrättävä velvoitteesta ilmoittaa kirjallisesti kaikki asiaa koskevia lakeja, asetuksia ja hallinnollisia määräyksiä sekä nimeäviä viranomaisina ja toimivaltaisia viranomaisia koskevat muutokset,
   OVAT SOPINEET TARKISTAVANSA SOPIMUKSEN SEURAAVASTI:
   1 artikla
   Sopimuksen tarkistukset
   1.   Tarkistetaan 1 artikla seuraavasti:

               i)

               Korvataan 1 kohdassa ilmaisu ”liitteessä 1 esitettyjen laitosten” ilmaisulla ”tässä sopimuksessa määrättyjä menettelyjä noudattaen hyväksyttyjen laitosten (jäljempänä” hyväksytyt vaatimustenmukaisuuden arviointilaitokset.

               ii)

               Korvataan 2 kohdassa ilmaisu ”liitteessä 1 esitettyjen laitosten” ilmaisulla ”hyväksyttyjen vaatimustenmukaisuuden arviointilaitosten”.

         2.   Korvataan 2 artiklan 2 kohta seuraavasti:

      ”ISO- ja IEC-julkaisuissa vahvistettuja määritelmiä voidaan käyttää tässä sopimuksessa esiintyvien vaatimustenmukaisuuden arviointiin liittyvien yleisten käsitteiden määrittelyssä.”
   .3.   Korvataan 4 artikla seuraavasti:

      ”4 artikla
      Alkuperä
      Tämän sopimuksen määräyksiä sovelletaan tämän sopimuksen soveltamisalaan kuuluviin tuotteisiin niiden alkuperästä riippumatta.”
   .4.   Korvataan 5 artikla seuraavasti:

      ”5 artikla
      Hyväksytyt vaatimustenmukaisuuden arviointilaitokset
      Osapuolet sopivat, että 11 artiklassa määrättyä menettelyä noudattaen hyväksytyt vaatimustenmukaisuuden arviointilaitokset täyttävät vaatimustenmukaisuuden arvioimista koskevat edellytykset.”
   .5.   Korvataan 6 artikla seuraavasti:

      ”6 artikla
      Nimeävät viranomaiset
      1.   Osapuolet sitoutuvat varmistamaan, että niiden nimeävillä viranomaisilla on valtuudet ja pätevyys niiden toimivaltaan kuuluvien vaatimustenmukaisuuden arviointilaitosten nimeämiseen tai nimettyjen vaatimustenmukaisuuden arviointilaitosten nimeämisen peruuttamiseen pysyvästi tai väliaikaisesti taikka väliaikaisen peruuttamisen kumoamiseen.
      2.   Nimetessään vaatimustenmukaisuuden arviointilaitoksia nimeävät viranomaiset noudattavat liitteessä 2 esitettyjä nimeämistä koskevia yleisiä periaatteita, jollei liitteessä 1 olevan asianomaisen IV jakson määräyksistä muuta johdu. Nimeävät viranomaiset noudattavat samoja periaatteita nimeämisen peruuttamisessa pysyvästi tai väliaikaisesti taikka väliaikaisen peruuttamisen kumoamisessa.”
   .6.   Tarkistetaan 7 artikla seuraavasti:
   Korvataan 1 kohdassa ilmaisu ”liitteessä 1 esitetyt, osapuolten toimivaltaan kuuluvat vaatimustenmukaisuuden arviointilaitokset” ilmaisulla ”niiden toimivaltaan kuuluvat hyväksytyt vaatimustenmukaisuuden arviointilaitokset”.
   7.   Tarkistetaan 8 artikla seuraavasti:

               i)

               Korvataan 1 kohdan ensimmäisessä alakohdassa ilmaisu ”liitteessä 1 esitettyjen, toisen osapuolen toimivaltaan kuuluvien vaatimustenmukaisuuden arviointilaitosten” ilmaisulla ”hyväksyttyjen vaatimustenmukaisuuden arviointilaitosten”.

               ii)

               Poistetaan 1 kohdan toisesta alakohdasta ilmaisu ”ja komitean puheenjohtajalle”.

               iii)

               Lisätään 4 kohdan ensimmäisen virkkeen jälkeen uusi virke seuraavasti: ”Väliaikainen peruuttaminen on ilmoitettava liitteessä 1 tarkoitettujen hyväksyttyjen vaatimustenmukaisuuden arviointilaitosten yhteisessä luettelossa.”

         8.   Tarkistetaan 9 artikla seuraavasti:

               i)

               Korvataan 2 kohdassa ilmaisu ”liitteessä 1 esitettyjen, nimeävien viranomaisten toimivaltaan kuuluvien vaatimustenmukaisuuden arviointilaitosten” ilmaisulla ”nimeävien viranomaisten toimivaltaan kuuluvien hyväksyttyjen vaatimustenmukaisuuden arviointilaitosten”.

               ii)

               Korvataan 3 kohdassa ilmaisu ”Liitteessä 1 esitetyt vaatimustenmukaisuuden arviointilaitokset” ilmaisulla ”Hyväksytyt vaatimustenmukaisuuden arviointilaitokset” ja lisätään seuraava virke ensimmäisen virkkeen jälkeen: ”Nimeävien viranomaisten on pyrittävä kaikin keinoin varmistamaan, että hyväksytyt vaatimustenmukaisuuden arviointilaitokset tekevät yhteistyötä asianmukaisella tavalla.”

         9.   Korvataan 10 artiklan 4 kohta seuraavasti:

      9.”4.   Komitea voi tarkastella tämän sopimuksen soveltamisalaan kuuluvia kysymyksiä. Sen tehtävänä on erityisesti

                  a)

                  vahvistaa menettely 7 artiklassa määrättyjen tarkastusten tekemiseksi;

                  b)

                  vahvistaa menettely 8 artiklassa määrättyjen tarkastusten tekemiseksi;

                  c)

                  päättää vaatimustenmukaisuuden arviointilaitosten hyväksynnästä, jos se on kiistetty 8 artiklan mukaisesti;

                  d)

                  päättää hyväksytyn vaatimustenmukaisuuden arviointilaitosten hyväksynnän pysyvästä peruuttamisesta, jos se on kiistetty 8 artiklan mukaisesti;

                  e)

                  tarkastella osapuolten 12 artiklan mukaisesti tiedoksi antamia lakeja, asetuksia ja hallinnollisia määräyksiä niistä sopimuksen soveltamiselle aiheutuvien seurausten arvioimiseksi ja liitteen 1 asianomaisten jaksojen muuttamiseksi.”

            .10.   Korvataan 11 artikla seuraavasti:

      ”11 artikla
      Vaatimustenmukaisuuden arviointilaitosten hyväksyminen, hyväksynnän pysyvä peruuttaminen, toiminta-alan muuttaminen ja hyväksynnän väliaikainen peruuttaminen
      10.1.   Seuraavaa menettelyä noudatetaan hyväksyttäessä vaatimustenmukaisuuden arviointilaitoksia liitteessä 1 olevissa asiaa koskevissa luvuissa vahvistettujen vaatimusten mukaisesti:

                  a)

                  osapuoli, joka haluaa, että jokin vaatimustenmukaisuuden arviointilaitos hyväksytään, toimittaa toiselle osapuolelle kirjallisesti sitä koskevan ehdotuksensa. Osapuoli liittää mukaan tarvittavat tiedot;

                  b)

                  jos toinen osapuoli hyväksyy ehdotuksen tai jos se ei ole vastustanut ehdotusta 60 päivän kuluessa sen toimittamisesta, vaatimustenmukaisuuden arviointilaitosta pidetään 5 artiklan mukaisena hyväksyttynä vaatimustenmukaisuuden arviointilaitoksena;

                  c)

                  jos toinen osapuoli vastustaa ehdotusta kirjallisesti 60 päivän kuluessa, sovelletaan 8 artiklaa.

            2.   Osapuoli voi peruttaa toimivaltaansa kuuluvan vaatimustenmukaisuuden arviointilaitoksen hyväksynnän pysyvästi tai väliaikaisesti tai kumota väliaikaisen peruuttamisen. Kyseisen osapuolen on ilmoitettava viipymättä toiselle osapuolelle kirjallisesti päätöksestään ja mainittava tällaisen päätöksen tekopäivä. Pysyvä tai väliaikainen peruuttaminen taikka väliaikaisen peruuttamisen kumoaminen tulee voimaan mainittuna päivänä. Pysyvä tai väliaikainen peruuttaminen on mainittava liitteessä 1 esitettyjen hyväksyttyjen vaatimustenmukaisuuden arviointilaitosten yhteisessä luettelossa.
      3.   Osapuoli voi ehdottaa toimivaltaansa kuuluvan hyväksytyn vaatimustenmukaisuuden arviointilaitoksen toiminta-alan muuttamista. Toiminta-alan laajentamiseen sovelletaan 11 artiklan 1 kohdassa määrättyjä menettelyjä ja toiminta-alan supistamiseen ja 11 artiklan 2 kohdassa määrättyjä menettelyjä.
      4.   Osapuoli voi poikkeuksellisissa olosuhteissa kiistää toisen osapuolen toimivaltaan kuuluvan hyväksytyn vaatimustenmukaisuuden arviointilaitoksen teknisen pätevyyden. Tässä tapauksessa sovelletaan 8 artiklaa.
      5.   Osapuolten ei tarvitse hyväksyä vaatimustenmukaisuuden arviointilaitoksen antamia selosteita, todistuksia, lupia ja vaatimustenmukaisuusmerkintöjä sen päivän jälkeen, jona laitoksen hyväksyntä on peruutettu pysyvästi tai väliaikaisesti. Osapuolet hyväksyvät vaatimustenmukaisuuden arviointilaitoksen ennen sitä päivää antamat selosteet, todistukset, luvat ja vaatimustenmukaisuusmerkinnät, jona laitoksen hyväksyntä on peruutettu pysyvästi, jos vastuussa oleva nimeävä viranomainen ei ole rajoittanut asiakirjojen pätevyyttä tai peruuttanut sen. Osapuoli, jonka toimivallan alaisena vastuussa oleva nimeävä viranomainen toimii, ilmoittaa toiselle osapuolelle kirjallisesti kaikista pätevyyden rajoittamiseen tai peruuttamiseen liittyvistä muutoksista.”
   .11.   Tarkistetaan 12 artikla seuraavasti:

               i)

               Lisätään 2 kohdassa ilmaisu ”kirjallisesti” ilmaisun ”ja antaa” jälkeen.

               ii)

               Lisätään 2 kohdan jälkeen 2a kohta seuraavasti: ”Kumpikin osapuoli ilmoittaa kirjallisesti toiselle osapuolelle nimeäviä viranomaisiaan ja toimivaltaisia viranomaisiaan koskevista muutoksista.”

         2 artikla
   Voimaantulo
   Osapuolet ratifioivat tai hyväksyvät tämän sopimuksen omien menettelyjensä mukaisesti. Tämä sopimus tulee voimaan sitä päivää seuraavan toisen kuukauden ensimmäisenä päivänä, jona osapuolet ovat vaihtaneet diplomaattinootit, joilla ne vahvistavat saattaneensa päätökseen tämän sopimuksen hyväksymiseksi tarvittavat menettelyt.
   3 artikla
   Kielet
   1.   Tämä sopimus on laadittu kahtena alkuperäiskappaleena englannin, espanjan, hollannin, italian, kreikan, portugalin, ranskan, ruotsin, saksan, suomen ja tanskan kielellä, ja kaikki tekstit ovat yhtä todistusvoimaisia.
   2.   Tämä sopimus sekä Euroopan yhteisön ja Sveitsin valaliiton välinen vaatimustenmukaisuuden arvioinnin vastavuoroisesta tunnustamisesta tehty sopimus käännetään mahdollisimman pian maltan, latvian, liettuan, puolan, slovakin, sloveenin, tšekin, unkarin ja viron kielelle. Komitealla on valtuudet hyväksyä nämä kielitoisinnot. Hyväksymisen jälkeen nämä kielitoisinnot ovat yhtä todistusvoimaisia kuin 1 kohdassa tarkoitetut.

      TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän sopimuksen.


title: Neuvoston päätös (EU) 2017/1922, annettu 16 päivänä lokakuuta 2017, CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksen CARIFORUM–EU-yhteisneuvostossa Euroopan unionin puolesta esitettävästä kannasta pöytäkirjan I liitteen IX muuttamiseen

text:
               20.10.2017

               FI

               Euroopan unionin virallinen lehti

               L 271/41

         NEUVOSTON PÄÄTÖS (EU) 2017/1922,
   annettu 16 päivänä lokakuuta 2017,
   CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksen CARIFORUM–EU-yhteisneuvostossa Euroopan unionin puolesta esitettävästä kannasta pöytäkirjan I liitteen IX muuttamiseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimus (1), jäljempänä ’sopimus’ allekirjoitettiin 15 päivänä lokakuuta 2008, ja sitä on sovellettu väliaikaisesti 29 päivästä joulukuuta 2008.

               (2)

               Sopimuksen 229 artiklan 1 ja 2 kohdan mukaisesti CARIFORUM–EU-yhteisneuvosto, jäljempänä ’yhteisneuvosto’, voi tehdä päätöksiä, jotka sitovat osapuolia ja allekirjoittaneita CARIFORUM-valtioita, joiden on toteutettava kaikki tarvittavat toimenpiteet niiden täytäntöönpanemiseksi kunkin osapuolen ja kunkin allekirjoittaneen CARIFORUM-valtion omia sisäisiä menettelyjä noudattaen.

               (3)

               Yhteisneuvoston on 17 päivänä marraskuuta 2017 pidettävässä neljännessä kokouksessaan määrä hyväksyä päätös, jolla muutetaan sopimuksen pöytäkirjan I liitettä IX, jäljempänä ’liite IX’, johon sisältyy merentakaisten maiden ja alueiden luettelo.

               (4)

               Kolmen alueen aseman muuttuminen huomioon ottaen kyseisen muutoksen tarkoituksena on saattaa liitteessä IX oleva merentakaisten maiden ja alueiden luettelo ajantasalle ja yhdenmukaistaa se Euroopan unionin toiminnasta tehdyn sopimuksen liitteessä II olevan luettelon kanssa.

               (5)

               Yhteisneuvostossa unionia edustaa Euroopan unionista tehdyn sopimuksen 17 artiklan 1 kohdan mukaisesti komissio. Jäsenvaltioiden on tuettava unionin kantaa Euroopan unionista tehdyn sopimuksen 4 artiklan 3 kohdan mukaisesti.

               (6)

               On aiheellista määrittää kanta, joka esitetään unionin puolesta yhteisneuvostossa.

               (7)

               Unionin yhteisneuvostossa esitettävän kannan olisi sen vuoksi perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   CARIFORUM–EU-yhteisneuvoston 17 päivänä marraskuuta 2017 pidettävässä neljännessä kokouksessa sopimuksen pöytäkirjan I liitteen IX muuttamiseen Euroopan unionin puolesta esitettävä kanta perustuu tähän päätökseen liitettyyn CARIFORUM–EU-yhteisneuvoston päätösluonnokseen.
   2 artikla
   Tämä päätös on osoitettu komissiolle ja jäsenvaltioille.

      Tehty Luxemburgissa 16 päivänä lokakuuta 2017.

            Neuvoston puolesta

            Puheenjohtaja

         F. MOGHERINI

      (1)  EUVL L 289, 30.10.2008, s. 3.

      LUONNOS
      CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksella perustetun
      CARIFORUM–EU-YHTEISNEUVOSTON PÄÄTÖS N:o …/2017,
      annettu … päivänä …kuuta …,
      merentakaisia maita ja alueita koskevan pöytäkirjan I liitteen IX muuttamisesta
      CARIFORUM–EU-YHTEISNEUVOSTO, joka
      ottaa huomioon CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksen, jäljempänä ’sopimus’, ja erityisesti sen pöytäkirjassa I olevan 41 artiklan,
      sekä katsoo seuraavaa:

                  (1)

                  Sopimuksen pöytäkirjassa I – Käsitteen ”alkuperätuotteet” määrittelystä ja hallinnollisen yhteistyön menetelmistä – merentakaiset maat ja alueet määritellään pöytäkirjan liitteessä IX määrätyiksi merentakaisiksi maiksi ja alueiksi.

                  (2)

                  Mayotten (1) ja Saint Barthélemyn (2) aseman muutoksen sekä merentakaisten maiden ja alueiden assosiaatiosta Euroopan unioniin annetun neuvoston päätöksen 2013/755/EU (3) voimaantulon johdosta sopimuksen pöytäkirjan I liitteessä IX oleva merentakaisten maiden ja alueiden luettelo olisi saatettava ajan tasalle,

            ON PÄÄTTÄNYT SEURAAVAA:
      1 artikla
      Korvataan pöytäkirjan I liite IX tähän päätökseen liitetyllä liitteellä.
      2 artikla
      Tämä päätös tulee voimaan … päivänä …kuuta ….

         Tehty …

               CARIFORUM-valtioiden puolesta

               EU-osapuolen puolesta

         (1)  Neuvoston päätös 2012/419/EU, annettu 11 päivänä heinäkuuta 2012, Mayotten aseman muuttamisesta Euroopan unioniin nähden (EUVL L 204, 31.7.2012, s. 131).

         (2)  Neuvoston päätös 2010/718/EU, annettu 29 päivänä lokakuuta 2010, Saint Barthélemyn saaren aseman muuttamisesta Euroopan unioniin nähden (EUVL L 325, 9.12.2010, s. 4).

         (3)  Neuvoston päätös 2013/755/EU, annettu 25 päivänä marraskuuta 2013, merentakaisten maiden ja alueiden assosiaatiosta Euroopan unioniin (EUVL L 76, 15.3.2014, s. 56).

      Pöytäkirjan I LIITE IX
      Merentakaiset maat ja alueet
      Tässä pöytäkirjassa 'merentakaisilla mailla ja alueilla' tarkoitetaan jäljempänä lueteltuja Euroopan unionin toiminnasta tehdyn sopimuksen liitteessä II tarkoitettuja maita ja alueita:
      (Tämä luettelo ei vaikuta näiden maiden ja alueiden asemaan tai siinä tulevaisuudessa tapahtuviin muutoksiin.)

                  1.

                  Merentakaiset maat ja alueet, joilla on erityiset suhteet Tanskan kuningaskuntaan:

                              —

                              Grönlanti.

                  2.

                  Merentakaiset maat ja alueet, joilla on erityiset suhteet Ranskan tasavaltaan:

                              —

                              Uusi-Kaledonia ja siihen kuuluvat alueet

                              —

                              Ranskan Polynesia

                              —

                              Saint-Pierre ja Miquelon

                              —

                              Saint-Barthélemy

                              —

                              Ranskan eteläiset ja antarktiset alueet

                              —

                              Wallis- ja Futuna.

                  3.

                  Merentakaiset maat ja alueet, joilla on erityiset suhteet Alankomaiden kuningaskuntaan:

                              —

                              Aruba

                              —

                              Bonaire

                              —

                              Curaçao

                              —

                              Saba

                              —

                              Sint Eustatius

                              —

                              Sint Maarten.

                  4.

                  Merentakaiset maat ja alueet, joilla on erityiset suhteet Ison-Britannian ja Pohjois-Irlannin yhdistyneeseen kuningaskuntaan:

                              —

                              Anguilla

                              —

                              Bermuda

                              —

                              Caymansaaret

                              —

                              Falklandinsaaret

                              —

                              Etelä-Georgia ja Eteläiset Sandwichsaaret

                              —

                              Montserrat

                              —

                              Pitcairn

                              —

                              Saint Helena ja siihen kuuluvat alueet

                              —

                              Brittiläinen Antarktiksen alue

                              —

                              Brittiläinen Intian valtameren alue

                              —

                              Turks- ja Caicossaaret

                              —

                              Brittiläiset Neitsytsaaret.


title: 2008/529/EY: Euroopan parlamentin päätös 24. huhtikuuta 2007 vastuuvapauden myöntämisestä Euroopan lentoturvallisuusviraston talousarvion toteuttamisesta varainhoitovuonna 2005

text:
               15.7.2008

               FI

               Euroopan unionin virallinen lehti

               L 187/156

         EUROOPAN PARLAMENTIN PÄÄTÖS
   24. huhtikuuta 2007
   vastuuvapauden myöntämisestä Euroopan lentoturvallisuusviraston talousarvion toteuttamisesta varainhoitovuonna 2005
   (2008/529/EY)
   EUROOPAN PARLAMENTTI, joka
   ottaa huomioon Euroopan lentoturvallisuusviraston lopullisen tilinpäätöksen varainhoitovuodelta 2005 (1),
   ottaa huomioon tilintarkastustuomioistuimen kertomuksen Euroopan lentoturvallisuusviraston tilinpäätöksestä varainhoitovuodelta 2005 sekä viraston vastaukset (2),
   ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta 15. heinäkuuta 2002 annetun Euroopan parlamentin ja neuvoston asetuksen (EY) N:o 1592/2002 (4) ja erityisesti sen 49 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A6-0121/2007),

               1.

               myöntää Euroopan lentoturvallisuusviraston pääjohtajalle vastuuvapauden viraston talousarvion toteuttamisesta varainhoitovuonna 2005;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan lentoturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL C 266, 31.10.2006, s. 10.

      (2)  EUVL C 312, 19.12.2006, s. 6.

      (3)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).

      (4)  EYVL L 240, 7.9.2002, s. 1, asetus sellaisena kuin se on viimeksi muutettuna komission asetuksella (EY) N:o 1701/2003 (EUVL L 243, 27.9.2003, s. 5).

      (5)  EYVL L 357, 31.12.2002, s. 72.
    ---documentbreak---

               15.7.2008

               FI

               Euroopan unionin virallinen lehti

               L 187/157

         EUROOPAN PARLAMENTIN PÄÄTÖSLAUSELMA
   24. huhtikuuta 2007
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan lentoturvallisuusviraston talousarvion toteuttamisesta varainhoitovuonna 2005
   EUROOPAN PARLAMENTTI, joka
   ottaa huomioon Euroopan lentoturvallisuusviraston lopullisen tilinpäätöksen varainhoitovuodelta 2005 (1),
   ottaa huomioon tilintarkastustuomioistuimen kertomuksen Euroopan lentoturvallisuusviraston tilinpäätöksestä varainhoitovuodelta 2005 sekä viraston vastaukset (2),
   ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta 15. heinäkuuta 2002 annetun Euroopan parlamentin ja neuvoston asetuksen (EY) N:o 1592/2002 (4) ja erityisesti sen 49 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A6-0121/2007),

               A.

               ottaa huomioon, että tilintarkastustuomioistuin totesi saaneensa riittävän varmuuden siitä, että 31. joulukuuta 2005 päättyneen varainhoitovuoden tilinpäätös on luotettava ja tilien perustana olevat toimet ovat kaiken kaikkiaan lailliset ja asianmukaiset,

               B.

               ottaa huomioon, että parlamentti myönsi 27. huhtikuuta 2006 pääjohtajalle vastuuvapauden viraston talousarvion toteuttamisesta varainhoitovuonna 2004 (6) ja että vastuuvapauspäätökseen liittyvässä päätöslauselmassa se muun muassa

                           —

                           ilmaisee huolensa tilintarkastustuomioistuimen varainhoidossa havaitsemista epäsäännönmukaisuuksista, kuten siitä, ettei toteutuneita määrärahasiirtoja tai niiden syitä ilmoitettu lisätalousarvioissa, ja siitä, että hallintoneuvostolle ei ilmoitettu talousarvion ulkopuolisista määrärahasiirroista ja ennakkomaksuista;

                           —

                           toteaa, että vuonna 2004 virasto ei ollut vielä hyväksynyt varainhoitoasetuksensa täytäntöönpanosääntöjä eikä ollut tehnyt minkäänlaista riskianalyysia tai valmistellut mitään sisäisen tarkastuksen normeja;

                           —

                           panee merkille, että viraston henkilöstön valintamenettelyt ovat muuttuneet jatkuvasti, ja kehottaakin Euroopan komissiota ja virastoa sopimaan avoimesta ja yhdenmukaisesta palkkausmenettelystä, joka vastaa viraston tarpeita saada erityisen päteviä työntekijöitä;

         Useimpia erillisessä vastuuvapausmenettelyssä olevia EU:n erillisvirastoja koskevat yleiset näkökohdat

               1.

               katsoo, että erillisvirastojen jatkuvasti kasvava määrä ja tiettyjen erillisvirastojen toiminta eivät vaikuta sopivan yhteen yleisen toimintakehyksen kanssa, eivätkä tiettyjen erillisvirastojen toimivaltuudet aina vastaa unionin todellisia tarpeita eivätkä sen kansalaisten odotuksia, ja toteaa, että yleisesti erillisvirastojen julkisuuskuva ja tiedotusvälineiden niistä esittämä arvostelu eivät aina ole myönteisiä;

               2.

               pyytää komissiota sen tähden määrittelemään uusien erillisvirastojen perustamiseen liittyvän yleisen toimintakehyksen sekä tekemään ennen kunkin uuden viraston perustamista kustannus-hyötyselvityksen ja valvomaan, ettei toiminta mene päällekkäin muiden erillisvirastojen toiminnan tai muiden yhteisön elinten toimivaltuuksien kanssa;

               3.

               kehottaa tilintarkastustuomioistuinta antamaan kustannus-hyötyselvityksestä lausuntonsa ennen parlamentin päätöstä asiasta;

               4.

               pyytää komissiota esittämään viiden vuoden välein selvityksen kunkin olemassa olevan viraston tarjoamasta lisäarvosta; pyytää kaikkia asianomaisia toimielimiä toteuttamaan tarvittavat toimet viraston toimenkuvan muuttamiseksi tai viraston lakkauttamiseksi, jos viraston tarjoamasta lisäarvosta annetaan kielteinen arvio;

               5.

               ottaa huomioon sääntelyvirastojen kasvavan määrän ja pitää sen vuoksi valitettavana, että vielä ei ole saatu päätökseen neuvotteluja esityksestä näiden virastojen toimintakehystä koskevaksi toimielinten väliseksi sopimukseksi, ja kehottaa komission toimivaltaisia yksiköitä tekemään yhteistyössä tilintarkastustuomioistuimen kanssa kaikkensa, jotta tämä sopimus saadaan pian tehtyä;

               6.

               toteaa, että komission talousarviovastuun vuoksi erillisvirastojen ja komission välisiä yhteyksiä on vahvistettava; kehottaa komissiota ja neuvostoa tekemään kaikkensa, jotta komissio saisi 31. joulukuuta 2007 mennessä kokoon määrävähemmistön sääntelyvirastojen valvontaelimiin, ja toimimaan vastaavalla tavalla aina uusia erillisvirastoja perustettaessa;

               7.

               pyytää tilintarkastustuomioistuinta lisäämään vuosikertomukseensa erillisen luvun niitä erillisvirastoja varten, joiden vastuuvapautta käsitellään komission tilinpäätöksen yhteydessä, jotta erillisvirastojen yhteisörahoituksen käytöstä saataisiin huomattavasti selkeämpi kuva;

               8.

               vahvistaa periaatteen, jonka mukaan kaikkien yhteisön erillisvirastojen, saivatpa ne avustusta tai eivät, on saatava parlamentilta vastuuvapaus jopa siinä tapauksessa, että niiden perustamistekstin nojalla myös toinen vastuuvapausviranomainen on osallisena;

               9.

               kehottaa tilintarkastustuomioistuinta tarkastamaan kaikkien erillisvirastojen varainhoidon moitteettomuuden ja tekemään siitä selkoa parlamentin asiasta vastaaville valiokunnille, talousarvion valvontavaliokunta mukaan luettuna;

               10.

               panee merkille, että erillisvirastojen määrä kasvaa jatkuvasti ja että niiden perustamisesta ja valvonnasta vastaavien komission pääosastojen on entistä tärkeämpää kehittää yhteinen erillisvirastoja koskeva strategia ottaen huomioon, että komissio kantaa erillisvirastojen toiminnasta poliittista vastuuta, joka on huomattavasti logistista tukea kauaskantoisempaa; katsoo, että tämän strategian kehittämisessä saattaisi olla hyödyllistä käyttää esimerkkinä rakennetta, jonka erillisvirastot loivat kyseisissä pääosastoissa tapahtuvaa koordinointia varten;

               11.

               kehottaa komissiota antamaan erillisvirastoille lisää hallinnollista ja teknistä tukea ottaen huomioon yhä monimutkaisemmiksi muuttuvat yhteisön hallinnolliset säännöt sekä tekniset ongelmat;

               12.

               panee merkille, että missään erillisvirastossa ei ole kurinpitoasioita käsittelevää elintä, ja kehottaa komission yksiköitä toteuttamaan tarvittavat toimet kyseisen välineen perustamiseksi pikaisesti;

               13.

               on tyytyväinen huomattaviin parannuksiin EU:n erillisvirastojen koordinoinnissa, jonka avulla ne pystyvät ratkomaan toistuvia ongelmia ja tekemään tehokkaammin yhteistyötä komission ja parlamentin kanssa;

               14.

               katsoo, että useiden erillisvirastojen yhteisen tukipalvelun luominen on toimenpide, jota kannattaa jatkaa ja laajentaa, jotta niiden taloushallinnon tietojärjestelmät saataisiin yhdenmukaistettua komission vastaavien järjestelmien kanssa;

               15.

               kehottaa erillisvirastoja parantamaan yhteistyötä ja tavoitteidensa yhteensovittamista alan toimijoiden kanssa; kannustaa komissiota hyväksymään tarvittavat menettelyt, joilla se tukee erillisvirastojen julkisuuskuvan parantamista ja vahvistaa niiden toiminnan näkyvyyttä;

               16.

               kehottaa komissiota ehdottamaan erillisvirastojen vuosikertomusten yhdenmukaistamista ja kehittämään tulosindikaattoreita, joiden avulla erillisvirastojen tehokkuutta on mahdollista verrata;

               17.

               kehottaa erillisvirastoja esittämään kunkin vuoden alussa tulosindikaattorit, joiden avulla niitä voidaan arvioida;

               18.

               kehottaa kaikkia erillisvirastoja käyttämään yhä laajemmin SMART-tavoitteita, joiden pitäisi johtaa päämäärien realistisempaan asettamiseen ja toteuttamiseen;

               19.

               on tilintarkastustuomioistuimen kanssa yhtä mieltä siitä, että myös komissio kantaa vastuuta erillisvirastojen hallinnosta (ja niiden varainhoidosta); kehottaa komissiota sen vuoksi valvomaan eri erillisvirastojen hallinnointia ja tarvittaessa opastamaan ja auttamaan niitä siinä varsinkin tarjouskilpailumenettelyjen asianmukaisen toteuttamisen, rekrytointimenettelyjen avoimuuden, moitteettoman varainhoidon (käyttämättä jääneet varat ja ylibudjetointi) ja erityisesti sisäistä valvontarakennetta koskevien sääntöjen asianmukaisen soveltamisen yhteydessä;

               20.

               katsoo, että erillisvirastojen työohjelmista on käytävä ilmi niiden tavoitteet operatiivisella ja mitattavissa olevalla tavalla ja että komission sisäisen valvonnan standardit olisi otettava asianmukaisesti huomioon;

         Erityiset näkökohdat

               21.

               panee merkille, että maksusitoumusmäärärahojen ja maksumäärärahojen käyttöaste oli alle 80 prosenttia ja että tämä johtui toimintamenoja koskevien maksusitoumusmäärärahojen (69 prosenttia) ja maksumäärärahojen alhaisesta toteutusasteesta (32 prosenttia); panee lisäksi merkille, että määrärahojen peruutusaste kyseisenä varainhoitovuotena oli myös korkea (7–30 prosenttia riippuen menokohdan otsikosta ja määrärahojen luonteesta) ja että edellisestä varainhoitovuodesta siirrettyjen määrärahojen peruutusaste oli samoin korkea; kehottaa virastoa tässä yhteydessä parantamaan ja tehostamaan suunnittelunsa seurantaa, jotta varmistetaan, että voimavaroja ei oteta käyttöön tarpeettomasti;

               22.

               panee merkille, että vaikka siitä on säädetty viraston varainhoitoasetuksessa virasto ei ole siirtynyt toimintojohtamiseen yleisen talousarvion tarjoaman mallin mukaisesti toimintaa koskevan seurannan parantamiseksi;

               23.

               pitää valitettavana, että hallintoneuvosto ei hyväksynyt sisäistä valvontaa koskevia vähimmäissääntöjä vuoden 2005 loppuun mennessä ja että johtamista ja sisäistä valvontaa koskevia järjestelmiä ja menettelyitä ei kaikissa tapauksissa ollut määritetty; panee merkille, että tulojen ja menojen hyväksyjien käyttöön ottamia menettelyitä heidän tilinpitäjälle toimittamiensa rahoitusta koskevien tietojen paikkansapitävyyden ja kattavuuden varmistamiseksi ei ollut hyväksytty ja että vuoden 2005 lopussa virastolla ei edelleenkään ollut käytössä järjestelmää sen varmistamiseksi, että maksut, joita se peri asiakkailtaan tarjoamistaan palveluista, riittivät kattamaan kyseisten palveluiden tuottamisesta aiheutuvat kustannukset; kehottaa virastoa korjaamaan tämän ongelman mahdollisimman pian;

               24.

               panee tyytyväisenä merkille viraston hallintoneuvoston päätöksen hyväksyä sisäisen valvonnan standardeja, joka perustuvat komission hyväksymiin standardeihin ja ISO 9000:een; kehottaa virastoa panemaan nämä standardit täytäntöön viipymättä;

               25.

               pitää hyvin valitettavana, että avoimen kilpailun periaatetta ei kaikissa tapauksissa ollut noudatettu ja kehottaa virastoa noudattamaan sitä tästä eteenpäin.

      (1)  EUVL C 266, 31.10.2006, s. 10.

      (2)  EUVL C 312, 19.12.2006, s. 6.

      (3)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).

      (4)  EYVL L 240, 7.9.2002, s. 1, asetus sellaisena kuin se on viimeksi muutettuna komission asetuksella (EY) N:o 1701/2003 (EUVL L 243, 27.9.2003, s. 5).

      (5)  EYVL L 357, 31.12.2002, s. 72.

      (6)  EUVL L 340, 6.12.2006, s. 128.


Avis juridique important

|

31998D0241

98/241/EY: Neuvoston päätös, tehty 23 päivänä maaliskuuta 1998, heksakloorietaanin käytön asteittaisesta lopettamisesta muussa metalliteollisuudessa kuin rautametalliteollisuudessa tehdyn päätöksen PARCOM 96/1 hyväksymisestä yhteisön puolesta

Virallinen lehti nro L 096 , 28/03/1998 s. 0041 - 0041

NEUVOSTON PÄÄTÖS,tehty 23 päivänä maaliskuuta 1998,heksakloorietaanin käytön asteittaisesta lopettamisesta muussa metalliteollisuudessa kuin rautametalliteollisuudessa tehdyn päätöksen PARCOM 96/1 hyväksymisestä yhteisön puolesta (98/241/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 100 a artiklan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa,ottaa huomioon komission ehdotuksen (1),ottaa huomioon Euroopan parlamentin lausunnon (2),sekä katsoo, ettäyhteisö liittyi 3 päivänä maaliskuuta 1975 tehdyllä neuvoston päätöksellä maalta peräisin olevan meren pilaantumisen ehkäisemistä koskevaan yleissopimukseen (Pariisin yleissopimus) (3), ja siitä tuli siten yleissopimuksen osapuoli,Pariisin yleissopimuksen toimeenpaneva elin (Pariisin komissio eli PARCOM) voi antaa saastumisen ehkäisytoimenpiteitä; se on tehnyt päätöksen PARCOM 96/1 heksakloorietaanin käytön asteittaisesta lopettamisesta muussa metalliteollisuudessa kuin rautametalliteollisuudessa,komissio osallistui päätöksen PARCOM 96/1 hyväksymiseen neuvoston antaman valtuutuksen nojalla ja neuvotteludirektiivien mukaisesti,heksakloorietaani sisältyy direktiivin tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annetun neuvoston direktiivin 76/769/ETY (4) liitteessä I olevaan vaarallisten aineiden luetteloon,päätöksen PARCOM 96/1 määräykset ovat direktiivin 76/769/ETY mukaisia, jatämän vuoksi yhteisön olisi hyväksyttävä päätös PARCOM 96/1,ON PÄÄTTÄNYT SEURAAVAA:Ainoa artikla 1. Hyväksytään yhteisön puolesta päätös PARCOM 96/1 heksakloorietaanin käytön asteittaisesta lopettamisesta muussa metalliteollisuudessa kuin rautametalliteollisuudessa.Mainitun päätöksen teksti on tämän päätöksen liitteenä.2. Valtuutetaan komissio ilmoittamaan tästä hyväksymisestä Pariisin komissiolle.Tehty Brysselissä 23 päivänä maaliskuuta 1998.Neuvoston puolestaM. MEACHERPuheenjohtaja(1) EYVL C 364, 2.12.1997, s. 13 (2) EYVL C 80, 16.3.1998 (3) EYVL L 194, 25.7.1975, s. 5 (4) EYVL L 262, 27.9.1976, s. 201, direktiivi sellaisena kuin se on viimeksi muutettuna komission direktiivillä 97/64/EY (EYVL L 315, 19.11.1997, s. 13).


title: Komission päätös (EU) 2017/1507, annettu 28 päivänä elokuuta 2017, Euroopan teknis-tieteellisen keskuksen (ETTK) perustamisesta ja teknisten toimien koordinoinnista eurometallirahojen väärentämisen torjumiseksi tehdyn päätöksen 2005/37/EY muuttamisesta

text:
                  29.8.2017

                  FI

                  Euroopan unionin virallinen lehti

                  L 222/25

            KOMISSION PÄÄTÖS (EU) 2017/1507,
      annettu 28 päivänä elokuuta 2017,
      Euroopan teknis-tieteellisen keskuksen (ETTK) perustamisesta ja teknisten toimien koordinoinnista eurometallirahojen väärentämisen torjumiseksi tehdyn päätöksen 2005/37/EY muuttamisesta
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon väärennettyjen eurometallirahojen analysoinnista ja niihin liittyvästä yhteistyöstä 8 päivänä joulukuuta 2003 tehdyn neuvoston päätöksen 2003/861/EY (1) 1 artiklan
      ottaa huomioon väärennettyjen eurometallirahojen analysoinnista ja niihin liittyvästä yhteistyöstä tehdyn neuvoston päätöksen 2003/861/EY vaikutusten laajentamisesta koskemaan niitä jäsenvaltioita, jotka eivät ole ottaneet euroa yhtenäisvaluutakseen, 8 päivänä joulukuuta 2003 tehdyn neuvoston päätöksen 2003/862/EY (2),
      sekä katsoo seuraavaa:

                  (1)

                  Euroopan teknis-tieteellinen keskus (ETTK) koordinoi toimivaltaisten kansallisten viranomaisten teknisiä toimia eurometallirahojen väärentämisen torjumiseksi. ETTK perustettiin komission yhteyteen Euroopan petostentorjuntaviraston (OLAF) alaisuuteen komission päätöksellä 2005/37/EY (3).

                  (2)

                  Vuonna 2014 komissio päätti organisoida sen yksiköt uudelleen ja siirtää tehtävät, jotka liittyvät sellaisten komission lainsäädäntö- ja sääntelyaloitteiden valmisteluun, joiden tavoitteena on euron suojaaminen väärentämiseltä ja tuen antaminen kyseisellä alalla koulutuksen ja teknisen tuen välityksellä, OLAFilta talouden ja rahoituksen pääosastolle (PO ECFIN). Komission päätöstä 1999/352/EY, EHTY, Euratom (4) muutettiin tämän mukaisesti.

                  (3)

                  Päätöksen 2005/37/EY hyväksymisen jälkeen on hyväksytty useita muita säädöksiä, joilla ETTK:lle osoitetaan tehtäviä. ETTK täyttääkin velvollisuuksia, joista säädetään Euroopan parlamentin ja neuvoston asetuksessa (EU) N:o 1210/2010 (5), neuvoston asetuksessa (EY) N:o 2182/2004 (6) ja neuvoston asetuksessa (EY) N:o 2183/2004 (7), ja osallistuu Perikles 2020 -ohjelman tavoitteiden täyttämiseen Euroopan parlamentin ja neuvoston asetuksen (EU) N:o 331/2014 (8) ja neuvoston asetuksen (EU) 2015/768 (9) mukaisesti. Nämä tehtävät olisi lisättävä päätöksessä 2005/37/EY nimenomaisesti mainittuihin tehtäviin.

                  (4)

                  Sen vuoksi komission päätöstä 2005/37/EY olisi muutettava,

            ON HYVÄKSYNYT TÄMÄN PÄÄTÖKSEN:
      1 artikla
      Muutokset
      Muutetaan päätös 2005/37/EY seuraavasti:

                  1)

                  Korvataan 1 artikla seuraavasti:
                  ”1 artikla
                  1.   Perustetaan Euroopan teknis-tieteellinen keskus (ETTK) talouden ja rahoituksen pääosaston yhteyteen Brysseliin.
                  2.   Tämän päätöksen soveltamiseksi talouden ja rahoituksen pääosaston pääjohtaja valtuutetaan toteuttamaan tarvittavat toimet ja sopimaan hallinnollisista järjestelyistä kolmansien maiden viranomaisten ja yksityisten tahojen kanssa, jotta ETTK voi hoitaa tehtävänsä. Hallinnolliset järjestelyt voivat koskea erityisesti teknisten tietojen toimittamista ja vaihtamista.”

                  2)

                  Korvataan 2 artikla seuraavasti:
                  ”2 artikla
                  ETTK hoitaa seuraavia tehtäviä:

                              a)

                              kaikkien uudentyyppisten väärien metallirahojen analysointi ja luokittelu asetuksen (EY) N:o 1338/2001 5 artiklan 4 kohdan nojalla;

                              b)

                              osallistuminen Euroopan parlamentin ja neuvoston asetuksen (EU) N:o 331/2014 (*1) mukaisen Perikles 2020 -ohjelman tavoitteiden täyttämiseen;

                              c)

                              Euroopan parlamentin ja neuvoston asetuksen (EU) N:o 1210/2010 (*2) 4, 5, 7 ja 12 artiklan sekä neuvoston asetuksen (EY) N:o 2182/2004 (*3) 2, 4, 5 ja 6 artiklan mukaisten tehtävien suorittaminen;

                              d)

                              kansallisten väärien metallirahojen tutkimuskeskusten ja poliisiviranomaisten avustaminen sekä yhteistyön tekeminen asianomaisten tahojen kanssa väärien eurometallirahojen analysoimiseksi ja väärentämisen torjunnan tehostamiseksi.

                     (*1)  Euroopan parlamentin ja neuvoston asetus (EU) N:o 331/2014, annettu 11 päivänä maaliskuuta 2014, tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä (Perikles 2020 -ohjelma) sekä neuvoston päätösten 2001/923/EY, 2001/924/EY, 2006/75/EY, 2006/76/EY, 2006/849/EY ja 2006/850/EY kumoamisesta (EUVL L 103, 5.4.2014, s. 1)."

                     (*2)  Euroopan parlamentin ja neuvoston asetus (EU) N:o 1210/2010, annettu 15 päivänä joulukuuta 2010, eurometallirahojen aitouden tarkistamisesta ja kiertoon kelpaamattomien eurometallirahojen käsittelystä (EUVL L 339, 22.12.2010, s. 1)."

                     (*3)  Neuvoston asetus (EY) N:o 2182/2004, annettu 6 päivänä joulukuuta 2004, eurometallirahojen kaltaisista mitaleista ja rahakkeista (EUVL L 373, 21.12.2004, s. 1).”"

                  3)

                  Korvataan 3 artiklan viimeisessä virkkeessä sana ”OLAFin” ilmaisulla ”talouden ja rahoituksen pääosaston”.

            2 artikla
      Voimaantulo
      Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tehty Brysselissä 28 päivänä elokuuta 2017.

               Komission puolesta

               Puheenjohtaja

            Jean-Claude JUNCKER

         (1)  EUVL L 325, 12.12.2003, s. 44.

         (2)  EUVL L 325, 12.12.2003, s. 45.

         (3)  Komission päätös 2005/37/EY, tehty 29 päivänä lokakuuta 2004, Euroopan teknis-tieteellisen keskuksen (ETTK) perustamisesta ja teknisten toimien koordinoinnista eurometallirahojen väärentämisen torjumiseksi (EUVL L 19, 21.1.2005, s. 73).

         (4)  Komission päätös 1999/352/EY, EHTY, Euratom, tehty 28 päivänä huhtikuuta 1999, Euroopan petostentorjuntaviraston (OLAF) perustamisesta (EYVL L 136, 31.5.1999, s. 20).

         (5)  Euroopan parlamentin ja neuvoston asetus (EU) N:o 1210/2010, annettu 15 päivänä joulukuuta 2010, eurometallirahojen aitouden tarkistamisesta ja kiertoon kelpaamattomien eurometallirahojen käsittelystä (EUVL L 339, 22.12.2010, s. 1).

         (6)  Neuvoston asetus (EY) N:o 2182/2004, annettu 6 päivänä joulukuuta 2004, eurometallirahojen kaltaisista mitaleista ja rahakkeista (EUVL L 373, 21.12.2004, s. 1).

         (7)  Neuvoston asetus (EY) N:o 2183/2004, annettu 6 päivänä joulukuuta 2004, eurometallirahojen kaltaisista mitaleista ja rahakkeista annetun asetuksen (EY) N:o 2182/2004 soveltamisen laajentamisesta euroalueen ulkopuolisiin jäsenvaltioihin (EUVL L 373, 21.12.2004, s. 7).

         (8)  Euroopan parlamentin ja neuvoston asetus (EU) N:o 331/2014, annettu 11 päivänä maaliskuuta 2014, tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä (Perikles 2020 -ohjelma) sekä neuvoston päätösten 2001/923/EY, 2001/924/EY, 2006/75/EY, 2006/76/EY, 2006/849/EY ja 2006/850/EY kumoamisesta (EUVL L 103, 5.4.2014, s. 1).

         (9)  Neuvoston asetus (EU) 2015/768, annettu 11 päivänä toukokuuta 2015, tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä (Perikles 2020 -ohjelma) annetun Euroopan parlamentin ja neuvoston asetuksen (EU) N:o 331/2014 soveltamisen ulottamisesta muihin kuin osallistuviin jäsenvaltioihin (EUVL L 121, 14.5.2015, s. 1).


title: Euroopan parlamentin päätös (EU) 2016/2159, annettu 27 päivänä lokakuuta 2016, ARTEMIS-yhteisyrityksen varainhoitovuoden 2014 tilien päättämisestä

text:
               8.12.2016

               FI

               Euroopan unionin virallinen lehti

               L 333/64

         EUROOPAN PARLAMENTIN PÄÄTÖS (EU) 2016/2159,
   annettu 27 päivänä lokakuuta 2016,
   ARTEMIS-yhteisyrityksen varainhoitovuoden 2014 tilien päättämisestä
   EUROOPAN PARLAMENTTI, joka

               —

               ottaa huomioon ARTEMIS-yhteisyrityksen lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen ARTEMIS-yhteisyrityksen tilinpäätöksestä ajanjaksolta 1. tammikuuta–26. kesäkuuta 2014 sekä yhteisyrityksen vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä yhteisyritykselle (05587/2016 – C8-0055/2016),

               —

               ottaa huomioon 28. huhtikuuta 2016 tekemänsä päätöksen (3), jolla lykättiin päätöstä varainhoitovuotta 2014 koskevan vastuuvapauden myöntämisestä, sekä ECSEL-yhteisyrityksen (entinen ARTEMIS-yhteisyritys ja ENIAC-yhteisyritys) toimitusjohtajan vastaukset,

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 209 artiklan,

               —

               ottaa huomioon ARTEMIS-yhteisyrityksen perustamisesta sulautettuja tietotekniikkajärjestelmiä koskevan yhteisen teknologia-aloitteen toteuttamiseksi 20. joulukuuta 2007 annetun neuvoston asetuksen (EY) N:o 74/2008 (5),

               —

               ottaa huomioon ECSEL-yhteisyrityksen perustamisesta 6. toukokuuta 2014 annetun neuvoston asetuksen (EU) N:o 561/2014 (6) ja erityisesti sen 1 artiklan 2 kohdan ja 12 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (7),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 209 artiklassa tarkoitettujen julkisen ja yksityisen sektorin kumppanuuteen perustuvien elinten varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 110/2014 (8),

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan toisen mietinnön (A8-0276/2016),

               1.

               hyväksyy ARTEMIS-yhteisyrityksen varainhoitovuoden 2014 tilien päättämisen;

               2.

               kehottaa puhemiestä välittämään tämän päätöksen ECSEL-yhteisyrityksen (entinen ARTEMIS-yhteisyritys ja ENIAC-yhteisyritys) toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 422, 17.12.2015, s. 9.

      (2)  EUVL C 422, 17.12.2015, s. 10.

      (3)  EUVL L 246, 14.9.2016, s. 425.

      (4)  EUVL L 298, 26.10.2012, s. 1.

      (5)  EUVL L 30, 4.2.2008, s. 52.

      (6)  EUVL L 169, 7.6.2014, s. 152.

      (7)  EYVL L 357, 31.12.2002, s. 72.

      (8)  EUVL L 38, 7.2.2014, s. 2.


Avis juridique important

|

41998D0117

Schengenin säännöstö - Keskusryhmän päätös, tehty 27 päivänä lokakuuta 1998, toimenpiteistä laittoman maahanmuuton torjumiseksi (SCH/C (98) 117)

Virallinen lehti nro L 239 , 22/09/2000 s. 0205 - 0205

KESKUSRYHMÄN PÄÄTÖS,tehty 27 päivänä lokakuuta 1998,toimenpiteistä laittoman maahanmuuton torjumiseksi(SCH/C (98) 117)KESKUSRYHMÄ, jokaottaa huomioon Schengenin sopimuksen soveltamisesta tehdyn yleissopimuksen 132 artiklan ja 16 päivänä syyskuuta 1998 tehdyn toimeenpanevan komitean päätöksen,ON PÄÄTTÄNYT SEURAAVAA:Toimeenpanevan komitean 16 päivänä syyskuuta 1998 antaman valtuutuksen mukaisesti toimintasuunnitelma laittoman maahanmuuton torjumiseksi (SCH/Com-ex (98) 37 rev 5) saatetaan voimaan tarkistettuna ja lopullisena toisintona, joka on liitteenä (asiakirja SCH/Com-ex (98) 37 lopull.).Brysselissä 27 päivänä lokakuuta 1998.PuheenjohtajaB. Schattenberg


title: 2010/616/EU: Neuvoston päätös, annettu 7 päivänä lokakuuta 2010 , Euroopan unionin ja Japanin välisen keskinäistä oikeusapua rikosasioissa koskevan sopimuksen tekemisestä

text:
               15.10.2010

               FI

               Euroopan unionin virallinen lehti

               L 271/3

         NEUVOSTON PÄÄTÖS,
   annettu 7 päivänä lokakuuta 2010,
   Euroopan unionin ja Japanin välisen keskinäistä oikeusapua rikosasioissa koskevan sopimuksen tekemisestä
   (2010/616/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 82 artiklan 1 kohdan d alakohdan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Neuvosto valtuutti 26 ja 27 päivänä helmikuuta 2009 puheenjohtajavaltion aloittamaan komission avustamana neuvottelut Euroopan unionin ja Japanin välisen keskinäistä oikeusapua rikosasioissa koskevan sopimuksen tekemiseksi.

               (2)

               Euroopan unionin ja Japanin välinen sopimus keskinäisestä oikeusavusta rikosasioissa, jäljempänä ’sopimus’, allekirjoitettiin 30 päivänä marraskuuta 2009 ja 15 päivänä joulukuuta 200930 päivänä marraskuuta 2009 tehdyn neuvoston päätöksen 2010/88/YUTP/YOS mukaisesti sillä varauksella, että se tehdään.

               (3)

               Sopimusta ei ole vielä tehty. Lissabonin sopimuksen tultua voimaan 1 päivänä joulukuuta 2009 menettelyt, joita unionin on noudatettava sopimuksen tekemiseksi, määräytyvät Euroopan unionin toiminnasta tehdyn sopimuksen 218 artiklan nojalla.

               (4)

               Sopimus olisi hyväksyttävä.

               (5)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan 3 artiklan mukaisesti nämä jäsenvaltiot ovat ilmoittaneet haluavansa osallistua tämän päätöksen hyväksymiseen ja soveltamiseen.

               (6)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemaa koskevan pöytäkirjan 1 ja 2 artiklan mukaisesti Tanska ei osallistu tämän päätöksen hyväksymiseen, se ei sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin puolesta Euroopan unionin ja Japanin välinen sopimus keskinäisestä oikeusavusta rikosasioissa. (1)

   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus unionin puolesta vaihtaa sopimuksen 31 artiklan 1 kohdassa (2) määrätyt hyväksymiskirjat unionia sitovasti.
   3 artikla
   Tämä päätös tulee voimaan päivänä, jona se hyväksytään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 7 päivänä lokakuuta 2010.

            Neuvoston puolesta

            Puheenjohtaja

         M. WATHELET

      (1)  Sopimuksen teksti on julkaistu virallisessa lehdessä EUVL L 39, 12.2.2010, s. 20 yhdessä allekirjoittamista koskevan päätöksen kanssa.

      (2)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


title: Neuvoston päätös 2011/537/YUTP, annettu 12 päivänä syyskuuta 2011 , Kongon demokraattisen tasavallan turvallisuusalan uudistusta koskevasta Euroopan unionin poliisioperaatiosta ja sen oikeuslaitosta koskevasta osasta (EUPOL RD Congo) annetun päätöksen 2010/576/YUTP muuttamisesta ja sen voimassaolon jatkamisesta

text:
               13.9.2011

               FI

               Euroopan unionin virallinen lehti

               L 236/8

         NEUVOSTON PÄÄTÖS 2011/537/YUTP,
   annettu 12 päivänä syyskuuta 2011,
   Kongon demokraattisen tasavallan turvallisuusalan uudistusta koskevasta Euroopan unionin poliisioperaatiosta ja sen oikeuslaitosta koskevasta osasta (EUPOL RD Congo) annetun päätöksen 2010/576/YUTP muuttamisesta ja sen voimassaolon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan ja 43 artiklan 2 kohdan,
   sekä katsoo seuraavaa:

               (1)

               Neuvosto antoi 23 päivänä syyskuuta 2010 päätöksen 2010/576/YUTP (1) Kongon demokraattisen tasavallan turvallisuusalan uudistusta koskevasta Euroopan unionin poliisioperaatiosta ja sen oikeuslaitosta koskevasta osasta (EUPOL RD Congo).

               (2)

               Poliittisten ja turvallisuusasioiden komitea hyväksyi 28 päivänä kesäkuuta 2011 suosituksen EUPOL RD Congon jatkamisesta vielä yhdellä vuodella.

               (3)

               EUPOL RD Congon voimassaoloa olisi näin ollen jatkettava 30 päivään syyskuuta 2012.

               (4)

               Lisäksi on vahvistettava EUPOL RD Congoon liittyviin menoihin tarkoitettu rahoitusohje 1 päivän lokakuuta 2011 ja 30 päivän syyskuuta 2012 väliselle ajalle.

               (5)

               Operaatio toteutetaan tilanteessa, joka saattaa huonontua ja joka voisi haitata perussopimuksen 21 artiklassa määrättyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan neuvoston päätös 2010/576/YUTP seuraavasti:

               1)

               Korvataan 1 artiklan 1 kohta seuraavasti:
               ”1 artikla
               Operaatio
               Kongon demokraattisen tasavallan turvallisuusalan uudistusta koskevaa Euroopan unionin poliisioperaatiota ja sen oikeuslaitosta koskevaa osaa, jäljempänä ’EUPOL RD Congo’ tai ’operaatio’, joka perustettiin yhteisellä toiminnalla 2007/405/YUTP, jatketaan 1 päivästä lokakuuta 2010 alkaen 30 päivään syyskuuta 2012 saakka.”.

               2)

               Korvataan 2 artikla seuraavasti:
               ”2 artikla
               Tehtävänmäärittely
               1.   Kongon kansallisen poliisin uudistusprosessin valmiuden ja kestävyyden parantamiseksi EUPOL RD Congo avustaa Kongon viranomaisia täytäntöönpantaessa poliisia koskeva toimintasuunnitelma, joka kattaa vuosia 2010–2012 koskevat poliisin uudistusprosessin painopisteet ja perustuu strategisen kehyksen suuntaviivoihin. Operaatiolla edistetään paikallisia ja kansainvälisiä pyrkimyksiä vahvistettaessa Kongon kansallisen poliisin valmiuksia, joita tarvitaan myös tulevien vaalien turvallisuuden kannalta. EUPOL RD Congo painottuu uudistusprosessin strategisen tason toimintaa tukeviin konkreettisiin toimiin ja hankkeisiin, valmiuksien kehittämiseen sekä Kongon kansallisen poliisin ja laajemman rikosoikeudellisen järjestelmän vuorovaikutuksen tehostamiseen seksuaalisen väkivallan ja rankaisemattomuuden torjunnan tukemiseksi. EUPOL RD Congo toimii tiiviisti koordinoiden ja yhteistyössä muiden unionin, kansainvälisten ja kahdenvälisten tuenantajien kanssa päällekkäisen työn välttämiseksi.
               2.   Operaation erityiset tavoitteet ovat seuraavat:

                           a)

                           tuetaan Kongon kansallista poliisia ja sisäasiain- ja turvallisuusministeriötä operatiivisella neuvonnalla poliisiuudistuksen toiminta-ajatusten kehittämisessä ja sen täytäntöönpanossa operaation toimeksiannon peruspilarina;

                           b)

                           vahvistetaan Kongon kansallisen poliisin operatiivista toimintakykyä ohjaamalla, valvomalla ja neuvomalla sekä koulutustoimilla operaation toimeksiannon peruspilarina;

                           c)

                           tuetaan rankaisemattomuuden torjuntaa ihmisoikeuksien loukkausten ja seksuaalisen väkivallan osalta ja vahvistetaan poliisin ja oikeuslaitoksen vuorovaikutusta toimeksiannon läpikäyvänä laaja-alaisena komponenttina, joka vaikuttaa operaation kaikkiin toimiin.

                     3.   Operaatiolla on hankeyksikkö hankkeiden osoittamista ja täytäntöönpanoa varten. Operaatio antaa jäsenvaltioille ja kolmansille valtioille neuvoja sekä koordinoi ja edistää niiden vastuulla olevien operaation kannalta hyödyllisten ja sen tavoitteita edistävien hankkeiden täytäntöönpanoa.”.

               3)

               Kumotaan 3 artikla.

               4)

               Kumotaan 5 artiklan 6 kohta.

               5)

               Korvataan 6 artiklan 7 kohta seuraavasti:
               ”7.   Operaation johtaja koordinoi EUPOL RD Congon toimintaa tarvittaessa muiden alueella olevien unionin toimijoiden kanssa.”.

               6)

               Korvataan 12 artiklan 1 kohta seuraavasti:
               ”1.   Siviilioperaation komentaja ohjaa operaation johtajaa koordinoidusti Euroopan ulkosuhdehallinnon turvallisuusyksikön kanssa turvatoimien suunnittelussa ja varmistaa niiden asianmukaisen ja tehokkaan täytäntöönpanon EUPOL RD Congon osalta 5 ja 9 artiklan mukaisesti.”.

               7)

               Lisätään 14 artiklan 1 kohtaan toinen alakohta seuraavasti:
               ”Operaatioon liittyviin menoihin tarkoitettu rahoitusohje 1 päivän lokakuuta 2011 ja 30 päivän syyskuuta 2012 väliselle ajalle on 7 150 000 euroa.”.

               8)

               Korvataan 18 artiklan toinen alakohta seuraavasti:
               ”Sitä sovelletaan 1 päivästä lokakuuta 2010 alkaen 30 päivään syyskuuta 2012.”.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 12 päivänä syyskuuta 2011.

            Neuvoston puolesta

            Puheenjohtaja

         M. DOWGIELEWICZ

      (1)  EUVL L 254, 29.9.2010, s. 33.